
ОБЩИНА МИНЕРАЛНИ БАНИ

ОБЛАСТ ХАСКОВО

Тел. 03722/20-20
E-mail: min_bani@abv.bg  
На основание чл. 26 от Закона за нормативните актове   и чл.77 от Административно процесуалния кодекс (АПК) община Минерални бани предоставя на вниманието на всички заинтересовани настоящия ПРОЕКТ НА ПРОГРАМА ЗА РАЗВИТИЕТО НА ФИЗИЧЕСКОТО ВЪЗПИТАНИЕ И СПОРТА В ОБЩИНА МИНЕРАЛНИ БАНИ, ОБЛАСТ ХАСКОВО.
        Всички заинтересовани лица могат да депозират писмено предложения, да изразят мнения и препоръки по проекта на следния е-mail: min_bani@abv.bg или в деловодството на община Минерални бани на адрес село Минерални бани – 6343, бул. „Васил Левски” № 3 в рамките на работното време от 08.00 часа до 17,00 часа. В деловодството на общината се намират и материалите към проекта, с които всеки заинтересован може да се запознае. 

ПРОЕКТ !
ПРОГРАМА 

ЗА  РАЗВИТИЕТО НА ФИЗИЧЕСКОТО ВЪЗПИТАНИЕ И СПОРТА В 

ОБЩИНА МИНЕРАЛНИ БАНИ, ОБЛАСТ ХАСКОВО 

2023-2024 г.

ВЪВЕДЕНИЕ

Програмата за развитие на физическото възпитание и спорта е основен документ на Община Минерални бани , който анализира състоянието и очертава тенденциите за развитието на спорта с цел подобряване здравето и физическото развитие на населението на територията на общината.

Програмата за развитие на физическото възпитание и спорта се изпълнява от Община Минерални бани, като целта е да се развива последователна и целенасочена  политика в областта на физическото възпитание и спорта, базирана на партньорство между общинска администрация, образователните институции, спортните клубове,държавните институции и неправителствените организации.

ГЛАВНАТА ЦЕЛ на програмата е да създаде необходимите организационно-управленски, материално-технически и финансови условия и предпоставки за подобряване на физическата дееспособност на гражданите на общината, на детско-юношеския спорт и социалния туризъм.

 СТРАТЕГИЧЕСКИ ЦЕЛИ: 
1. Увеличаване броя на хората, практикуващи физически упражнения, спорт и социален туризъм. 

2. Утвърждаване на физическото възпитание и спорта, като средство за здравословен начин на живот на децата и младите хора. 

3. Ефективно управление и модернизиране на наличната спортна база и изграждане на нови спортни обекти и съоръжения. 

4. Увеличаване на източниците за финансиране развитието на физическото възпитание и спорта и осъществяване на ефективен контрол върху разходването на финансовите средства по предназначение. 

ОСНОВНИ ЗАДАЧИ: 

1. Утвърждаване на училищата и детските градини като естествена база на системата за подготовка и развитие на спорта в общината. 

2. Създаване на благоприятни условия за развитие и усъвършенстване на системата за спорт за всички. 

3. Запазване и издигане на спортния престиж на общината . 

4. Оказване подкрепа и помощ на спортните клубове на територията на общината. 

I. АНАЛИЗ НА СЪСТОЯНИЕТО НА ФИЗИЧЕСКОТО ВЪЗПИТАНИЕ И СПОРТА В ОБЩИНА МИНЕРАЛНИ БАНИ

Физическото възпитание , спортът и социалният туризъм са част от социалните дейности в сферата на обществените отношения. Тяхното значение в съвременното общество непрекъснато нараства. Те спомагат за подобряването на физическото състояние и здравето на нацията. Компенсират дисбаланса между физическия и умствения труд. Играят огромна роля за моралното и физическото изграждане на младите хора и за социалната интеграция на отделните граждани в обществото. Един макар и незадълбочен анализ показва, че системата за физическо възпитание и спорт на територията на Община Минерални бани се намира в период на  преустройство, който се характеризира с  повишаване на обхвата и качеството на дейностите. 

Спортният календар на община Минерални бани е съобразен със спортния календар на училищата и детската градина, функциониращи на територията на общината. Повечето спортни мероприятия се организират и провеждат в съответните учебни заведения. 
 Постижения:

· Клубът по борба „Буря” в Караманци се утвърди като школа за шампиони и е една от  спортните гордости на община Минерални бани. Тук местните момчета развиват своите умения и сила под ръководството на треньора Джейхан Тефик. Спечелените през последните години отличия в спортната витрина на клуба са много. 
· ХК „Топлика“ с.Минерални бани участва с отбори при момчета до 14 години и отбор жени участващи в“Б“РХГ
· Шахматен клуб „Ботев” от село Караманци участваха на наши турнири и взеха призови места.
	
	
	
	
	
	
	


Спортна инфраструктура на Община Минерални бани

·  Изградени обекти на територията на община Минерални бани

	№
	Наименование на обекта
	Функицио-

нално предназна-чение
	АКТ за собственост
	Вид и предназначе-ние на имота 
	ЗП и РЗП на сградата
	Нахо-

дящи се 

	1.
	Многофункционално спортно игрище с. Минерални бани
	За спортна дейност
	АПОС 2635 от 02.09.2016 год.
	За спортна дейност
	ЗП 1143 кв.м.
	УПИ VI-175, кв. 24 с. Минерални бани

	2.
	Стадион „Аида“

с. Караманци
	За спортна дейност
	АПОС 381 от 02.09.2016 год
	За спортна дейност
	14,705 дка
	ПИ 049007, зем. Караманци, местност, „Бахче Тарла“



	3.
	Благоустрояване –УПИ I „За обществено обслужване“

с. Минерални бани
	За обществено обслужване
	АПОС 179/06.01.2012 год.
	За отдих и туризъм
	Площ с включени  прилежащи тротоари 6 230 кв.м.
	УПИ I, кв. 16а по плана на с. Минерални бани.

	4.
	„Рехабилитация и благоустрояване на паркова среда“ в с. Минерални бани
	За обществено обслужване
	АПОС

23/14.08.08г.
	За отдих и туризъм
	Площ 63,880 кв.м.
	УПИ I, кв. 17 по плана на с. Минерални бани.

	5. 
	Парк Централна зона село Караманци
	За обществено обслужване
	АПОС

112/12.09.19.г.
	За отдих и туризъм
	Площ

4140 кв. м.
	УПИ I-167, кв. 12 по плана на с. Караманци.

	6.
	„Изграден парк“
село Винево
	За обществено обслужване
	По различен лист  

(общинско)
	За отдих и туризъм
	Площ 1450 кв.м.
	УПИ IV, кв. 8 по плана на с. Винево

	7.
	Стадион „Хр. Ботев“ с. Минерални бани със съблекални 
	За спортна дейност 
	АПОС  712 от  10.09.2003 год. 
	За спортна дейност 
	ЗП -3000 кв.м.
	ПИ 000502, м. Билкията, зем. на село Брястово.

	8
	„Благоустрояване и паркоустрояване на парк  кв.7 УПИ II  в с.Минерални бани
	За обществено обслужване 
	АПОС 

18/31.08.15 г.
	За отдих и туризъм
	Площ

11525 кв. м.
	УПИ II кв.7 по плана на Мин. бани

	9
	„ Благоустрояване –УПИ I “За обществено ползване“ кв.16а, с. Минерални бани
	
	
	
	
	


· Проекти за изграждане на територията на община Минерални бани

	№
	Наименование на обекта
	Функиц. предназначение
	АКТ за собственост
	Вид и предназначение на имота 
	ЗП и РЗП на сградата
	Находящи се 

	1.
	Многофункционална спортна площадка УПИ I-89, кв. 10 с. Сърница
	За спортна дейност
	АПОС 80 от. 01.06.1999 г.
	За спортна дейност
	Спортна площадка с РЗП 964 кв.м.
	УПИ I-89, кв. 10 по плана на с. Сърница 



	2.
	Многофункционална спортна площадка УПИ I-14, кв. 3 с. Ангел войвода
	За спортна дейност
	АПОС 766 от. 06.01.2005 г.
	За спортна дейност
	Спортна площадка с РЗП 800 кв.м.
	УПИ I-14, кв. 3 по плана на с. Ангел войвода

	3.
	Многофункционална спортна площадка УПИ I-71, кв. 4 по плана на с. Боян Ботево
	За спортна дейност
	АПОС 674 от. 05.08.2002 г.
	За спортна дейност
	Спортна площадка с РЗП 1374 кв.м.
	УПИ I-71, кв. 4 по плана на с. Боян Ботево

	4.
	Спортна площадка с. Караманци.
	За спортна дейност
	АПОС 1448/12.07.2013 год.
	За спортна дейност
	ЗП 1000 кв. м.
	5


· Община Минерални бани има идеен проект за изграждане на спортен комплекс „ Хасковски Минерални бани“, находящ се в землището на село Татарево, община Минерални бани област Хасково.

ЕТАПНОСТ НА ИЗПЪЛНЕНИЕ НА ПРОЕКТА:

ЕТАП 1 - СПОРТНА ЗАЛА С ОТКРИТИ ИГРИЩА ЗА ХАНДБАЛ/МИНИ ФУТБОЛ, ВОЛЕЙБОЛ/БАСКЕТБОЛ И ТЕНИС НА КОРТ

ЕТАП 2 - ПЛУВЕН КОМПЛЕКС С ТРИ ПОКРИТИ БАСЕЙНА

ЕТАП 3 - СТАДИОН С ФУТБОЛНО ИГРИЩЕ И ЛЕКОАТЛЕТИЧЕСКА ПИСТА, ОТКРИТ ПАРКИНГ

ЕТАП 4 - МНОГОФУНКЦИОНАЛНА ПИСТА

Спортните съоръжения и спортните обекти на територията на общината са крайно недостатъчни, повечето са морално остарели и имат нужда от реконструкция. Липсват спортни съоръжения за игра на открито в междублоковите пространства и селата в общината. 

Въпреки това в последно време се забелязва положителна нагласа от страна на местната власт за подобряване състоянието на спортните площадки и съоръжения,  търсят се начини за инвестиране в изграждането на съвременни спортни бази.             

В ход е изграждането на спортна площадка в с. Караманци за обезпечаване нуждите на жителите и гостите от терен за спорт на открито. Спортната площадка  е проектирана като футболно игрище с размери 61/100м и отговаряща на всички изисквания . Инвестиционното намерение е да се развият спортните традиции и спортното възпитание.

За развитието на социалния туризъм, за любителите на природата и културното ни наследство, на територията на общината има изградени седем екопътеки, които се вливат една в друга:

· Туристическа Екопътека „Минерални бани - Айкаас“

· Туристическа екопътека „Сърница – Купена – Орлови скали“

· Туристическа екопътека „Айкаас – Градището – Сърница”

· Туристическа екопътека „Боян Ботево – Улу дере – Орлови скали“

· Туристическа екопътека „с. Минерални бани – м. Голямото градище – вр. Гарваница“

· Туристическа екопътека „Сърница – Петте чучура – Ангел Войвода“

· Туристическа екопътека «Брястово – Узун дере – м.Пробит камък – м.Орлови скали с отклонение за м.Айкаас»
 Те са с  различни маршрути и с обща дължина над 55 км, които обхващат значими природни и културни забележителности. По екопътеките има изградени кокетни кътчета за отдих с пейки, беседки и места за барбекю сред природата. Повечето от тези кътове са разположени на места с панорамен изглед към красивите гори на Източни Родопи. По продължението на екопътеките ще  минете покрай интересни скални феномени, културно-историческите и природни забележителности а много, но сред най- впечатляващите са:

· Шарапани в близост до Аврамов камък. 

· Местността „Айкаас“
· Природна забележителност   „Орлови скали“ с  човешките скални профили

· Трапецовидни скалноизсечени ниши по Улудере

· Археологическата културна ценност „Тракийското светилище Гарваница“ 

· Археологически „Тракийски скален култов комплекс и Късноантична крепост в местността „Хасара“ -  най-големият и богат археологически обект в Хасковския регион. Древното светилище – едно от най-големите в България, е със статут на паметник на културата от национално значение. Комплексът се намира върху скалист връх‚ известен под името “Асара”, добил популярност като „Градът на Слънцето“.
Множеството културни, исторически и археологически находки и паметници на културата са отлична предпоставка за развитие на туризма и планинарството. Естествените скални образувания дават възможност за прилагане на скално катерене. Пресечения терен предлага условия за колоориентиране и ориентиране. Не достатъчно се използват наличните  басейни за развитие на плувния спорт. На територията на общината има голям брой микроязовири, които понастоящем се използват най-вече за напояване и риболов. Не са експлоатирани възможностите за превръщането им в места за краткотраен отдих и развитие на спортен риболов и водни спортове. 

Община Минерални бани изпитва остра нужда от закрита спортна зала. Провеждането на спортни мероприятия и учебно- тренировъчни лагери ще позволят използването й целогодишно. За целта има разработен  проект, който предстои да бъде реализиран.

На територията на Община Минерални бани развиват дейност три  спортни клуба:

· ХК “ Топлика”- с.Минерални бани 
     - представителен детски отбор/ от 1 до 4 клас/- 35 състезатели
- представителен женски отбор – 15 картотекирани състезатели

· Клуб по борба “Буря”-с. Караманци – с 25 състезатели /ученици от I до VIII/IX клас ;
· ШК“Ботев“ с.Караманци – 22 / ученици/ от 3 до 7/ 11 клас.

Ежегодно всички училища, детска градина и спортни клубове разработват годишни спортни програми, включващи разнообразни мероприятия и дейности за развитието на физическото възпитание, спорт и социален туризъм.

II. ОСНОВНИ ПРИОРИТЕТИ И ДЕЙНОСТИ ЗА ПОСТИГАНЕ НА ПОСТАВЕНИТЕ ЦЕЛИ

ПРИОРИТЕТ 1 : Насърчаване на двигателната активност и практикуването на спорт и социален туризъм от жителите на община Минерални бани, като фактор за подобряване на общественото здраве и създаване на условия за развитие на спорта за всички

	ДЕЙНОСТИ
	ОТГОВОРНИ ИНСТИТУЦИИ
	СРОК

	1. Да се изготвя ежегодно  спортен календар на община Минерални бани, съобразен със спортните календари на училища, детска градина и спортни клубове за провеждане и участие в общински спортни състезания и мероприятия.
	Община

Спортни клубове

Училища

Детска градина
	2023 г.

	2. Да се сформира комисия, включваща представители от общинска администрация и субектите, които реализират спортна дейност.Същата  да изгради механизъм за координация и контрол при организиране и провеждане на масови състезания, спортни прояви и празници в рамките на спортния календар на община Минерални бани.
	Община

Спортни клубове

Училища

Детска градина

Спортни федерации
	2023 г.

	3. Към пенсионерските клубове да се изградят групи  ,,Здраве”, които да осъществяват спортни занимания и рехабилитация, под ръководството на специалисти, на определени места, ден и час. В тях по желание да бъдат включени и хората с трайни увреждания и неравностойно социално положение.
	Община

Спортни клубове

Пенсионерски клуб


	2023 г.

	4. Общината да съдейства при създаване на клубове за развитие на социалния туризъм и да подпомага дейността им.
	Община

Спортни клубове

Училища

Детска градина
	  2023 г.

	5. Превръщане на плувните басейни и микроязовири в места за краткотраен отдих и развитие на водни спортове – плуване и спортен риболов
	Община

Концесионери

Собственици на плувни басейни

БЛРС
	   2023 г.

	6. Със съдействието на Българска асоциация ,,Спорт за всички” да се обогати програмата и разшири обхвата по пол и възрастови групи за физическа активност на населението 
	Спортна асоциация

Община

Спортни клубове
	ежегодно

	7. Спортните клубове ползващи и стопанисващи общински спортни имоти да създадат условия, да оказват помощ и да осигурят свободен достъп на всички желаещи да се занимават със спорт. 
	Спортни клубове
	ежегодно

	8. Повишаване ефективността на надзора върху дейността и начина на отчитане  на разходване от спортните организации на общински финансови средства.
	    Община
	      ежегодно

	9. Община Минерални бани да оказва подкрепа и помощ на спортните клубове и сдружения за подготовка на доброволни обществени сътрудници, организатори, инструктори и съдии.


	Община

Спортни федерации
	ежегодно


ПРИОРИТЕТ 2 : Двигателна активност и спорт в образователната система

           Физическото възпитание и спорта в училищата играе важна роля за  физическото развитие и за изграждането на двигателни умения и навици на децата и младежите.Ето защо този процес трябва да се осъществява с по голяма интензивност и разнообразие на формите, като не се ограничава само в рамките на учебната програма. Трябва да се реализира и пълноценно включване и използване на третия учебен час по физическо възпитание в задължителната подготовка на учениците. 

	ДЕЙНОСТИ
	ОТГОВОРНИ ИНСТИТУЦИИ
	СРОК

	1. Ръководствата на детските градини и училищата, съвместно с училищните настоятелства да създават условия за превръщането на физическото възпитание, спорта и туризма в неразделна част от образователния процес в съответствие с програмите на МОН.
	Ръководства на училища и детска градина

МОН

Община
	ежегодно

	2. Включване на третия час по физическо възпитание и спорт в задължителната подготовка, без право да се използва за други цели.
	Ръководства на училища и детска градина

МОН
	ежегодно

	3. Провеждане на спортни и туристически мероприятия, съгласно спортните календари на всяко училище.
	Ръководства на училища и детска градина

МОН
	ежегодно

	4. 
Разработване на програмата ,,Спортна ваканция” за деца, които не спортуват системно, като се акцентира върху спортове , при които се използват природните фактори слънце, въздух и вода.
	Ръководства на училища и детска градина

МОН

Община
	ежегодно

	5. Да се разработят и прилагат механизми за стимулиране на учителите , в зависимост от броя на създадените отбори и участието им в ученическите игри, както и за призови класирания в тези състезания.
	Ръководства на училища и детска градина

МОН
	ежегодно

	6. Да се окаже съдействие за изграждане на ученически спортни и туристически клубове в средните училища и увеличаване броя на участниците в ученическите игри.
	Ръководства на училища

Спортни клубове

МОН

Туристически клубове
	   2023г

	7. Подпомагане развитието на талантливи деца и юноши в областта на спорта. 
	Община

Спортни клубове

Спортни федерации
	      ежегодно


     ПРИОРИТЕТ 3 : Спорт  за високи постижения 
         Спорта за високи постижения заема особено важно място в системата на Българския спорт. Този раздел включва деца, юноши и пълнолетни лица, осъществяващи системна тренировъчна и състезателна дейност, организирана и контролирана от спортните организации. На Републиканско ниво това са различните спортни федерации и съюзи. На местно ниво това са спортните клубове и сдружения, и изградените към тях детско-юношески спортни школи, където под ръководството на правоспособни треньори и инструктори се води целенасочена подготовка и участие в състезания по видове спорт , възрастови групи и пол.  

	ДЕЙНОСТИ
	ОТГОВОРНИ ИНСТИТУЦИИ
	СРОК

	     1.   Да се търсят повече източници за финансиране, като участие в различни програми и проекти за младежка дейност и спорт, участие на частния бизнес и др.
	Община

Спортни клубове

Министерство на спорта

Спортни федерации
	      ежегодно

	       2. Да се завишат средствата в бюджета на Общината, с цел бъдещето развитие на спорта за високи постижения и финансово подпомагане на ново изградени клубове за спорт и туризъм.
	Община

Местен бизнес
	     ежегодно


 ПРИОРИТЕТ 4: Изграждане  и модернизация на спортната инфраструктура в общината

	ДЕЙНОСТИ
	ОТГОВОРНИ ИНСТИТУЦИИ
	СРОК

	1. Възстановяване на старите и изграждане на нови спортни и детски площадки в празните пространства и зелените площи на населените места.
	Община

Граждански сдружения


	   2023 г.

	2. Поддържане на шестте еко пътеки за провеждане на активен социален туризъм.
	Община

Спортни клубове
	ежегодно

	3.  Общината да продължи да оказва материална, финансова и организационна подкрепа за възстановяване и модернизация на физкултурните салони и открити спортни площадки в училищата и оборудването им с функционално годни спортни пособия.
	     Община

Спортни и граждански организации
	ежегодно

	4. Стриктен контрол за използване на спортните обекти и съоръжения съобразно тяхното предназначение
	Общината
	ежегодно

	5. Да се определи и фиксира общинска земя и да се търсят надеждни инвестиции за изграждането на закрита спортна зала , който ще е предпоставка за развитието на спорта. При наличните природни дадености и изградени центрове за рехабилитация , едно такова съоръжение би привличало на подготовка много спортни отбори от страната и чужбина. То би играло важна роля в стопанското развитие на Минерални бани.
	Община

Местен бизнес
	      2023 г.


IV.  ФИНАНСИРАНЕ НА ПРОГРАМАТА 

1. Средства от общинския бюджет. 

2. Средства от министерството на младежта и спорта.

3. Средства от донори по проекти и програми. 

4. Спонсорство и дарения. 

5. Други източници. 
     V. ИЗПЪЛНЕНИЕ И КОНТРОЛ НА ПРОГРАМАТА 

1. Програмата се приема  с решение на Общински съвет - Минерални бани. 

2. Изпълнението на Програмата се осигурява от Общинска администрация във взаимодействие с учебни и извънучилищни педагогически заведения, спортни и туристически сдружения, организации и клубове, граждански сдружения и други институции. 

Настоящата програма е разработена в съответствие със: Закона за физическото възпитание и спорта и Националната програма за развитие на физическото възпитание и спорта в Република България. Изпълнението на настоящата програма изисква наличието на развито гражданско общество. Това означава, че усилията на държавата и общината не са достатъчни, необходима е активна позиция и по-голяма инициативност от страна на отделните граждани, на спортните организации и на всички учебни и детски заведения на територията на общината. Само обединените усилия на всички, съпричастни към физическото възпитание и спорта ще доведат до създаването на условия за тяхното развитие. 

 VІ. ОЧАКВАНИ РЕЗУЛТАТИ 

1. Предизвикване на интерес и създаване на мотивация в учениците, младежите и гражданите на общината за практикуване на физически упражнения, спорт и социален туризъм. 

2. Подобряване физическата дееспособност на учениците, разнообразяване и осмисляне на свободното им време, като противовес на негативните явления в обществото. 

3. Мотивиране на спортните специалисти и треньорите в спортните клубове и пълноценното им включване за реализиране на програмата. 

4. Ефективно стопанисване и модернизиране на спортната база в общината. 

Предложената програма има отворен характер и дава възможност за изменения и допълнения, с цел усъвършенстване на физическото възпитание, спорта и социалния туризъм в Община Минерални бани.. 

Настоящата Програма за развитие на физическо възпитание и спорт 2023 г.-2024 г. на община Минерални бани е приета с Решение №   ………/   ………. г.   на Общински съвет  Минерални бани.   

ПРЕДСЕДАТЕЛ НА Общински съвет – Минерални бани

 /Мехмед Лятиф/

